DOSBox

DOSBox — эргэ DOS (дисковай операционнай систиэмэ) эмулятора. Билиҥҥи көмпүүтэрдэргэ сыыһатык эбэтэр ончу үлэлээбэт оонньуулары сүүрдэргэ туттуллар. Эмулятор аһаҕас куодтаах буолан Linux, FreeBSD, Windows, Mac OS X, iOS, OS/2, BeOS, KolibriOS, Symbian OS, Android операционнай систиэмэлэргэ баар. Бүтэһик версията — 0.74, 2010 сыл бэс ыйын 12 күнүгэр тахсыбыт. Босхо программа, GNU GPL лицензияннан тарҕанар. Суруллубут программируйдуур тыла — C уонна C++.

 Кыаҕа 
 DOSBox быстахтык MS-DOS систиэмэни, BIOS тохтобул вектордарын уонна IBM PC аппараат чааһын эмуляциялыыр. Онно дьиҥнээх x86-процессор даҕына, оригинааль MS-DOS копията даҕына наадата суох.
 i386 процессор хамаандатын нобуордаах процессорга инструкция динамиик трансляцията туттуллар.
 x86ʼны кытары сөп түбэспэппэт процессордарга бүтүн эмуляция буолар. Онтон сылтаан эмулятор күүскэ бытаарар.
 Билэ систиэмэ бүтүн эмуляцията — һост-систиэмэ борустуой паапкатын ыалдьыт-систиэмэ дискатын курдук баайыахха син.
 Графика эмуляцията — текст режима, Hercules, CGA, EGA, VGA, VESA уонна S3 Trio 64 бүтүн эмуляцията.
 Тыас эмуляция — Adlib, PC Speaker, Tandy, Sound Blaster, Game Blaster, Disney Soundsource, Gravis Ultrasound, MPU-401 уонна Innovation SSI-2001.
 Илим эмуляция — TCP/IP протокуолунан модем эмуляцията, IPX илим туннелиҥа.
 0.70 версияҕа 876 оонньуу бүтүннүү, тыраабыла суох үлэлиир.Оонньуулар испииһэктэрэ 

 Туруоруу 
Эмуляцияланар систиэмэ түргэнэ көмпүүтэртэн уонна специааль файлга суруллар туруоруулартан тутулуктаах. Хамаандалартан DOSBoxʼка COMMAND.COM интерпретатор сорох хамаандалара үлэлиир. Ол быыһыгар Z: диискаҕа сорох специааль .COM-программалар бааллар:
 MOUNT — локааль директориялары уонна CD-ROM дьиҥнээх диска курдук баайыы;
 MEM — босхо өйүл хас хаалбытын көрдөрөр;
 CONFIG — туруорууну билэҕэ харыстабыл;
 LOADFIX — баар өйүлү аҕыйатыы (дьиҥ былыргы өлбөх өйүлүнэн туттубат программаларга аналлаах);
 IMGMOUNT — CD-ROM диска ойуутун баайыы;
 BOOT — диска ойуутун сүүрдүү (атын ОС'ы сүүрдэр кыах, холобур Windows 95);
 IPX хамаандалара — IPX-илими туруоруу уонна үлэлэтии.

 Тыраабыллар 
 Бары атын эмулятордар курдук DOSBox быдан күүстээх көмпүүтэргэ (ураты ордук процессорга) наадыйар.
 Көмүскэммит режим үлэтэ өссө даҕына мөлтөхтүк үлэлиир, ол иһин маннык эрэ режимҥа үлэлиир оонньуулар (1995 сыл кэнниттэн оҥоһуллубут оонньуулар өлбөх аҥаара) сыыһатык үлэлииллэр.
 LPT-порт эмуляцията суох, ол иһин LPT-күлүүстээх программалар үлэлээбэттэр.
 MS-DOS уонна PC аппаратуурата бүтүннүү эмуляцияламаттар, ол иһин Windows 95 эбэтэр Windows 98 ыарарҕатан DOSBoxʼка үлэлииллэр.

 Сигэлэр 
DOSBox.com

Категория:Көмпүүтэр